વિદ્યા બાલનથી માંડી કરીના કપૂર સુધીની અનેક અભિનેત્રીઓ એવી છે કે જેમણે જ્યારે લગ્ન કર્યાં, ત્યારે તેઓ બૉલીવુડમાં સફળતાની ટોચે હતાં. વિદ્યા બાલન તો હજી કહાની અને ધ ડર્ટી પિક્ચર દેવી સુપર હિટ ફિલ્મો આપીને કૅરિયરના ટોચે પહોંચ્યા હતાં કે તેમણે સિદ્ધાર્થ રૉય કપૂર સાથે લગ્ન કરી લીધાં. બીજી બાજુ કરીના કપૂર પણ અનેક સુપરહિટ ફિલ્મો આપવાની સાથે કૅરિયરની સફળતાની કેડી કંડારતા હતાં, પરંતુ તેમણે સૈફ અલી ખાન સાથે લગ્ન કરતી વખતે કૅરિયર અંગે કોઈ વિચાર ન કર્યો. આજે આપણે જોઈ શકીએ છીએ કે વિદ્યા અને કરીના બંને બૉલીવુડમાં એક્ટિવ છે અને સફળતાપૂર્વક આગળ પણ વધી રહી છે. આમ કહી શકાય કે પ્રિયંકા-કંગના જેવી લગ્નથી ગભરાતી અભિનેત્રીઓનો ભ્રમ વિદ્યા-કરીના જેવી સાહસિક અભિનેત્રીઓએ ભાંગી દીધો છે.